b"\n_START_ARTICLE_\nSant Joan del Pla (Sant Mart\xc3\xad de Ll\xc3\xa9mena)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una capella d'una sola nau, coberta amb volta de can\xc3\xb3, de perfil lleugerament apuntat, amb absis de punt rod\xc3\xb3. La fa\xc3\xa7ana principal presenta espitlleres. L'acc\xc3\xa9s es fa a trav\xc3\xa9s d'una porta semidovellada de pedra amb un teuladet a dues aig\xc3\xbces al damunt. El campanar d'espadanya de dos arcs es produeix a la cara curta de la nau, contr\xc3\xa0ria a l'absis. A l'absis s'obren dues finestres, la central de doble esqueixada, i cap al sud una altra, d'una sola esqueixada aparedada, a la fa\xc3\xa7ana oest n'hi ha una quarta, totalment transformada._NEWLINE_L'interior est\xc3\xa0 ben arreglat i preparat per al culte, amb una imatge de sant Joan Baptista que presideix la capella. T\xc3\xa9 uns goigs dedicats escrits per mn. A. Soler."